எனது உறவுகள் வன்னியில் என்ன கஷ்டப்பட்டார்கள் என்று என்னிடம் சொல்லி இருக்கிறார்கள். ஒரு பக்கம் சிறி லங்கா இராணுவம் அடிக்கும் ஷெல் பட்டு சாக வேணும். அங்கிருந்து வெளியேற முயற்சி செய்தால் புலிகள் சுடுகிறார்கள். இந்த உண்மையை சொன்னால் இங்கே சில புலி ஆதரவாளர்கள் ராஜபக்ஷ ஆள் என்று அவதூறு சொல்வார்கள். இந்த விஷயத்தில் மட்டும் ஈழத்தில் இருக்கும் தமிழர்கள் பொய் சொல்கிறார்களாம். அதெல்லாம் உண்மை தான் என்று ஐ.நா. செயலாளர் சொன்னார். உடனே அவரும் பொய் சொல்கிறாராம். ஐ.நா.சபையும் சிறி லங்கா அரசாங்கத்தின் ஆள் என்று சொல்கிறார்கள். இதையெல்லாம் நீங்கள் ஏற்றுக் கொள்கிறீர்களா? அதெப்படி உலகத்தில் அத்தனை பேரும் பொய் சொல்கிறார்கள். புலி ஆதரவாளர்கள் மட்டும் உண்மை சொல்கிறார்கள்? இவர்களின் சொந்தக்காரர்கள் யாரும் வன்னியில் இல்லை. போரினால் பாதிக்கப்படவில்லை. எல்லோரும் வசதியாக யாழ்ப்பாணத்தில், கொழும்பில், வெளிநாடுகளில் வசிக்கிறார்கள். அதனால் இவர்களுக்கு இனப்படுகொலையில் பாதிக்கப்படும் ஈழத் தமிழர்கள் பற்றி எதுவுமே தெரியாது. எங்களுக்கு யுத்தம் வேண்டாம் நிம்மதியாக வாழ விடுங்கள் என்று ஈழத்தமிழர்கள் எப்போதோ சொல்லி விட்டார்கள். அது இவர்களில் காதில் விழவில்லை. ஈழத்தமிழர் பெயரைச் சொல்லி அரசியல் நடத்தும் வெளிநாட்டுத் தமிழருக்கு வேறு பிரச்சினை. தமிழீழம் கிடைக்கவில்லை என்ற பிரச்சினை. தமிழீழம் கிடைத்தால் தாங்கள் போய் ஆளலாம் என்று கனவு காண்கிறார்கள். இவர்கள் எல்லாம் மனிதர்களா? கொஞ்சமும் மனிதத் தன்மை இல்லாமல் நடப்பவர்கள் தான் ஈழத் தமிழருக்காக பாடுபடுவதாக நடிக்கிறார்கள்.